OpenLLM-France/wikimedia huggingface dataset:
# Compsodon helmoedi

Compsodon helmoedi és una espècie extinta de sinàpsid de la superfamília dels emidopoïdeus que visqué al sud d'Àfrica durant el Permià superior. Se n'han trobat restes fòssils a Sud-àfrica i Zàmbia. Es tracta de l'única espècie coneguda del gènere Compsodon. Era un dicinodont petit, tot i que relativament gros per a un emidopoïdeu. El crani de l'holotip feia 100 mm de llargada a la base.

## Referències

* 1 2 Entrada «Compsodon helmoedi» de la Paleobiology Database (en anglès). [Consulta: 20 desembre 2022].
* ↑ Angielczyk i Kammerer, 2017, p. 517.
* ↑ Kammerer, Angielczyk i Fröbisch, 2014, «Permian and Triassic Dicynodont (Therapsida: Anomodontia) Faunas of the Luangwa Basin, Zambia: Taxonomic Update and Implications for Dicynodont Biogeography and Biostratigraphy» (K. D. Angielczyk, J.-S. Steyer, C. A. Sidor, R. M. H. Smith, R. L. Whatley i S. Tolan).

## Bibliografia

* Angielczyk, K. D.; Kammerer, C. F. «The cranial morphology, phylogenetic position and biogeography of the upper Permian dicynodont Compsodon helmoedi van Hoepen (Therapsida, Anomodontia)» (en anglès). Papers in Palaeontology, 3, 4, 2017, pàg. 513-545. DOI: 10.1002/spp2.1087.
* Kammerer, C.; Angielczyk, K. D.; Fröbisch, J. Early Evolutionary History of the Synapsida. Vertebrate Paleobiology and Paleoanthropology (en anglès), 2014. DOI 10.1007/978-94-007-6841-3_7. ISBN 978-94-007-6841-3.
# Joaquim IV

Joaquim IV (en grec Ἰωακεὶμ Δ') va ser Patriarca de Constantinoble des del 13 d'octubre de l'any 1884 fins al 26 de novembre de 1886.
Va néixer a l'illa de Quios el 5 de juliol de 1837. La seva mare era germana del patriarca Joaquim II. Després de l'educació primària va ingressar a l'Escola teològica de Khalki, on es va graduar l'any 1860 amb les millors notes. Va ser ordenat diaca i va prendre el nom de Joaquim en honor del seu oncle. Quan era sacerdot el van nomenat primer secretari del Sant Sínode, l'any 1863. El 1870 va ser elegit metropolità de Larisa, i el 1875 el van enviar al Mont Atos per resoldre diverses disputes. Va ser metropolità de Derka el mateix 1875. Va formar part de diverses comissions eclesiàstiques i va viatjar per tot l'Imperi.
L'any 1883 va emmalaltir de tuberculosi i va marxar a Atenes; allà els metges li van recomanar que anés a Palerm, a Sicília. Durant la seva estada a Itàlia va visitar el papa Lleó XIII, una visita que es va comentar de moltes maneres. Passant per Viena i restablert, va tornar a Constantinoble el 1884. Aquell any va ser elegit patriarca de Constantinoble.
Durant el seu patriarcat es van restablir les relacions amb les Esglésies ortodoxes de Sèrbia i Romania, que es trobaven molt deteriorades. El restabliment de la seva malaltia va durar poc temps, i va tornar a posar-se malalt. El 16 d'octubre de 1885 van marxar de Calcis on havia anat a recuperar-se, per passar l'hivern a una casa particular de Fanarios. A la primavera de 1886, va tornar a anar a Khalki. Veient que no es podia curar, va decidir de renunciar a la seu patriarcal, cosa que va fer al novembre de 1886.

## Referències

* ↑ «Ἰωακεὶμ Δ'» (en grec). Ecumenical Patriarchate of Constantinople. [Consulta: 18 agost 2023].
# Petra Boesler

Petra Boesler (Berlín, 19 de setembre de 1955), de casada Wach, és una remadora alemanya que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics de Mont-real on, fent parella amb Sabine Jahn, guanyà la medalla de plata en la prova del doble scull del programa de rem.
En el seu palmarès també destaquen una medalla d'or i una de plata al Campionat del món de rem.

## Referències

* ↑ Petra Boesler a Sports Reference (arxivat)
* ↑ «Petra WACH-BOESLER» (en anglès americà). [Consulta: 8 setembre 2020].
# Jatinga

Jatinga és un riu d'Assam al districte de North Cachar Hills.
Neix a les muntanyes Barail prop d'Haflang i corre en direcció sud per desaiguar, just al poble de Barkhola, al riu Barak, a pocs quilòmetres de Silchar. La seva llargada és d'uns 93 km.

## Vegeu també

* Jatinga Ramesvara, muntanya a Karnataka

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Víctor Javier Añino Bermúdez

* No s'ha de confondre amb Víctor Machín Pérez.
Victor José Añino Bermúdez, més conegut com a Vitolo, és un futbolista canari. Va nàixer a Santa Cruz de Tenerife el 9 de setembre de 1983, i ocupa la posició de centrecampista.

## Trajectòria

Format al planter del CD Tenerife, debuta a Primera Divisió amb els canaris en un encontre de la temporada 01/02, en la qual el Tenerife baixa a Segona Divisió. A la categoria d'argent, passa a ser titular a partir del 2003.
L'estiu del 2005 fitxa pel Racing de Santander, on manté la seua titularitat. La temporada 07/08, per discrepàncies amb l'entrenador racinguista, és cedit al Celta de Vigo, per aquell temps a la Segona Divisió. Qualla una bona temporada al conjunt gallec, però no executa la seua opció de compra i és cedit de nou a l'Aris de la lliga grega.
La temporada 09/10 finalitza el seu contracte amb el Racing de Santander i roman a Grècia, fitxant per l'altre equip de la ciutat, el PAOK FC. La temporada 2011-2012 fitxa pel Panathinaikos FC, també a la Lliga grega de futbol, equip amb el qual juga durant dos campanyes. El 2013 signa per l'Elazığspor Kulubü de Turquia.
El 2014 Vitolo torna a l'equip de la seua terra i on va debutar, el CD Tenerife. Allí juga quatre temporades més.
L'agost de 2018 es compromet amb el FC Cartagena de Segona Divisió B.

## Selecció

Vitolo ha estat internacional amb les seleccions espanyoles sub-20 i sub-21. Amb la primera hi va participar en el mundial de la categoria, celebrat el 2003 als Emirats Àrabs Units.

## Referències

* ↑ «Συμφώνησε ο Βιτόλο στον Παναθηναϊκό και "πετάει" για Αυστρία! (Vitolo signa amb Panathinaikos)» (en grec). Sport 24, 13-07-2011.
* ↑ «Vitolo pasa el reconocimiento médico en Hospiten Rambla» (en castellà). CD Tenerife, 18-06-2014.
* ↑ «Vitolo ya es jugador del Fútbol Club Cartagena» (en castellà). La Opinión de Murcia, 24-08-2018.

## Enllaços externs

* Fitxa del jugador
# Colin Campbell (jugador d'hoquei sobre herba)

Colin Herbert Campbell (Rocester, Staffordshire, 4 de novembre de 1887 - Stafford, 25 d'agost de 1955) va ser un jugador d'hoquei sobre herba anglès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or com a membre de l'equip britànic en la competició d'hoquei sobre herba.

## Referències

* ↑ «Colin Campbell Olympic Results». sports-reference.com. Arxivat de l'original el 18 d'abril 2020. [Consulta: 5 agost 2017].
# Universitat Ben-Gurion del Nègueb

La Universitat Ben-Gurion del Nègueb (en hebreu: אוניברסיטת בן גוריון בנגב) és una universitat pública que es troba a Beerxeba en la regió del Nègueb, al sud d'Israel.

## Història

La universitat Ben-Gurion del Nègueb va ser fundada l'any 1969, a Beerxeba al desert del Nègueb a Israel. El seu nom va ser Universitat del Nègueb, però ha ser anomenada de nou en el mes de novembre de l'any 1973, a la mort de David Ben-Gurion, primer cap de govern d'Israel. Ben-Gurion defensava la idea que el desenvolupament del desert del Nègueb a les regions àrides del sud del país, tindria un paper clau en el futur econòmic d'Israel.

## Campus, facultats, escoles i instituts d'investigació

La universitat Ben-Gurion del Nègueb té cinc campus; el campus de la família Marcus, el campus David Bergmann, el David Tuviyahu Campus, el Sde Boqer Campus, i el campus d'Elat.
La universitat Ben-Gurion té cinc facultats amb 51 departaments i unitats d'investigació, entre d'altres, les facultats de ciències de l'enginyeria, la facultat de les ciències de la salut, la facultat de les ciències naturals, la facultat de lletres i ciències humanes, i la facultat Guilford Glazer de comerç i administració.
La universitat té sis escoles; l'escola dels estudis superiors Kreitman, l'escola d'estudis mèdics Joyce i Irving Goldman, l'escola de les professions de la salut comunitària Mathilda i Leon Recanati, l'escola de farmàcia, l'escola de les ciències de laboratori mèdic, i l'escola de formació mèdica contínua.
La universitat Ben-Gurion té vuit instituts d'investigació; l'institut Jacob Blaustein per a la investigació sobre el desert, l'institut Ilse Katz per a la ciència de les nanotecnologies, l'institut Ben-Gurion d'investigació sobre l'estudi d'Israel i del sionisme, i l'institut Heksherim d'investigació jueva i d'estudi de la literatura i de la cultura israeliana.

## Centres de recerca interdisciplinària

Hi ha 61 centres d'investigació interdisciplinària a la universitat Ben-Gurion; el centre internacional Daniel Abraham per a la salut i la nutrició, el centre d'estudis beduins i de desenvolupament Robert H. Arnow, el centre nacional de l'energia solar Ben-Gurion, el centre internacional per al pensament jueu Goldstein-Goren, el centre d'estudis sobre el Holocaust Esther i Sidney Rabb, el centre Edmond J. Safra per la concepció i l'enginyeria dels biopolimers funcionals, el centre d'enginyeria de les macromol·lècules Reimund Stadler Minerva, i el centre de neurociències Zlotowski.

## Els programes internacionals

Deu programes internacionals estan disponibles a la Universitat Ben-Gurion; l'escola internacional Albert Katz dels estudis del desert, la facultat de medicina per a la salut internacional, el programa per a estudiants estrangers Ginsburg-Ingerman, el programa internacional d'estudis a Israel, el programa de domini de les arts de l'Orient Mitjà, i el programa d'especialització Màster en administració d'empreses.

## Enllaços externs

* Lloc web de la Universitat Ben-Gurion del Nègueb (hebreu) (àrab) (anglès) (xinès)
# Stahleckeria potens

Stahleckeria potens és una espècie extinta de sinàpsid de la família dels stahleckèrids que visqué durant el Triàsic mitjà en allò que avui en dia és Sud-amèrica. Se n'han trobat restes fòssils a l'Argentina i el Brasil. És l'única espècie coneguda del gènere Stahleckeria. El nom genèric Stahleckeria fou elegit en honor del paleontòleg alemany Rudolf Stahlecker, descobridor del primer espècimen de S. potens.
A diferència d'alguns dels seus parents, mancava d'ullals i tenia la part posterior del crani extremament profunda.

## Referències

* ↑ Entrada «Stahleckeria potens» de la Paleobiology Database (en anglès). [Consulta: 20 desembre 2022].
* ↑ «Stahleckeria potens» (en alemany). Museu de la Universitat de Tübingen. [Consulta: 25 octubre 2022].
* ↑ Kemp, 2005, p. 51.

## Bibliografia

* Kemp, T. S. The Origin and Evolution of Mammals (en anglès). Oxford University Press, 2005. ISBN 9780198507611.
# Àngel Castanyer i Rausell

Àngel Castanyer i Rausell (Foios, Horta Nord, 1937 – Barcelona, 2019). Va ser responsable de finances de la Generalitat de Catalunya a l’exili i va formar part del reduït grup que acompanya el president Josep Tarradellas en el seu retorn de l’exili, l’octubre de 1977.
Fill del poeta Angelí Castanyer i Fons, i de Clara Rausell, a nou anys va passar clandestinament a peu els Pirineus amb sa mare per retrobar-se amb son pare, que s’havia exiliat el 1939.
Des de molt jove freqüenta la Casa Regional Valenciana a París fundada per son pare i a partir de 1959 el Casal de Catalunya. Allí va conèixer Romà Planas i Miró, a qui l’unirà una gran amistat i una trajectòria política en comú de tota una vida. Ells dos, amb altres joves catalans, funden la Joventut del Casal i creen el seu òrgan de difusió, la revista Foc Nou. El 1965 organitzen els Jocs Florals de la Llengua Catalana a París i a partir de 1967, instauren la Festa del Llibre Català a París. Va ser responsable, amb Romà Planas, de la producció editorial i la distribució des de Paris de les Edicions Catalanes de París.
Àngel Castanyer va contar la seua història en el llibre Els valors dels vençuts: de Foios a París passant per Barcelona.

## Referències

* ↑ «L'home que també va ser aquí». El Temps. [Consulta: 30 maig 2023].
* ↑ Cortés, Santi. El valencianisme republicà a l'exili. Generalitat Valenciana, Comissió per al V' Centenari del Descobriment d'America, 1993, p. 162. ISBN 978-84-482-0139-5.
* ↑ Collectif. El llenguatge a la cruïlla de les disciplines: Homenatge al professor Christian Lagarde. Presses universitaires de Perpignan, 2022-01-31, p. 184. ISBN 978-2-35412-461-8.
* ↑ Colomines i Companys, Agustí. Amnistia i llibertat!: Els 113 de l'Assemblea de Catalunya i el final del franquisme. 28 d'octubre de 1973. ROSA VENTS, 2023-10-26. ISBN 978-84-19259-79-0.
* ↑ Bricall Masip, Josep Maria. Una certa distància: Memòries. RBA Libros, 2017-11-17. ISBN 978-84-8264-837-8.
* ↑ Torrent, Joan; Tasis i Marca, Rafael. Història de la premsa catalana. Editorial Bruguera, 1966, p. 608.
* ↑ Moret, Xavier. Tiempo de editores: historia de la edición en España, 1939-1975 (en castellà). Destino, 2002, p. 357. ISBN 978-84-233-3444-5.
* ↑ «Mor Àngel Castanyer». Apunt mèdia. [Consulta: 30 maig 2023].
* ↑ Castanyer i Rausell, Àngel. El valor dels vençuts. De Foios a París passant per Barcelona. Lleida: Pagés Editors, 2003. ISBN 84-9779-089-8.
* ↑ L'Avenç. Editorial Avance, 2004, p. 63.
# Petronella van Randwijk

Petronella van Randwijk (Utrecht, 14 de setembre de 1905 - la Haia, 21 de setembre de 1978) va ser una gimnasta artística neerlandesa que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla d'or en el concurs complet per equips del programa de gimnàstica.

## Referències

* ↑ «Nel van Randwijk Olympic Results». sports-reference.com. Arxivat de l'original el 14 de novembre 2012. [Consulta: 29 maig 2018].
# Comtat de Coïmbra

El Comtat de Coïmbra (en portuguès: Condado de Coimbra) va ser un estat situat a l'oest de la península Ibèrica, instituït com a unitat militar de defensa fronterera del Regne de Lleó enfront d'al-Àndalus.

## Orígens

La seva formació data de la reconquesta de la ciutat de Coïmbra l'any 871 per part de les tropes del Regne d'Astúries encapçalades per Alfons III d'Astúries. D'aquesta marca militar formaven part també les terres properes a Viseu, Lamego i Terras da Feira i la defensa d'aquesta zona va quedar a càrrec dels comtes del Comtat de Portugal. Tot i aquesta reconquesta inicial l'any 987 Almansor aconseguí sotmetre tota la zona altre cop, transformant aquesta zona en terra de frontera entre al-Àndalus i el Regne de Lleó.

## Pacificació

L'any 1064 la ciutat de Coïmbra, capital de la zona, quedà totalment en mans dels cristians després de la conquesta de Ferran I de Castella i a l'ajuda de Sesnando Davides, tenint el comtat entitat autònoma fins al 1093, i sent integrat al Segon Comtat de Portugal el 1096.

## Comtes de Coïmbra
### Primera creació

* 878-?: Hermenegildo Mendes
* ?-911: Hermenegildo Guterres
* 911-924: Arias Mendes, fill de l'anterior
* 928-981: Gonçalo Moniz, net de l'anterior

### Segona creació

* 1064-1091: Sesnando Davides

## Referències

* ↑ História de Portugal. [Lisbon]: Editorial Estampa, [1993-1994?]. ISBN 972-33-0924-6.
# Aurelio Vidmar

Aurelio Vidmar (Adelaida, 3 de febrer de 1967) és un exfutbolista i entrenador de futbol australià. Com a jugador ocupava la posició de migcampista atacant.

## Trajectòria

Va començar a destacar a l'Adelaide City, fins que el 1991 dona el salt a Europa, al Kortrijk. La temporada 94/95 és el màxim golejador de la lliga belga, amb 22 dianes amb l'Standard de Lieja, la qual cosa li obri les portes del Feyenoord. No té reeixida al club neerlandès i prossegueix per Suïssa i Espanya.
El 1999, després d'una temporada al Japó, hi retorna al seu país. Entre 1999 i 2003 milita a l'Adelaide City, mentre que l'any següent canvia a l'Adelaide United.
Internacional amb Austràlia en 44 ocasions, ha disputat tres fases classificatòries per al Mundial, sense èxit. Ha marcat 17 gols i ha actuat com a capità dels socceroos en diversos partits. Va participar en els Jocs Olímpics d'Atlanta 1996.
La seua carrera com a tècnic va iniciar-se el 2005, com a assistent a l'Adelaide United. El 2007 accedeix al càrrec de primer entrenador de l'equip australià.

## Palmarès

* Copa de les Nacions de l'OFC: 2000
* Lliga australiana: 1986
* Màxim golejador de la lliga de Bèlgica: 94/95
* Millor jugador d'Oceania: 1994
* Millor entrenador de la lliga australiana: 08/09

## Enllaços externs

* Fitxa d'Aurelio Vidmar Arxivat 2011-09-29 a Wayback Machine.
# Colin Finlayson

Colin Finlayson (Lismore, 24 de gener de 1903 - Kemano, 11 de març de 1955) fou un remer australià de naixement, però canadenc d'adopció que va competir durant la dècada de 1920.
El 1924 va prendre part en els Jocs Olímpics de París, on va guanyar la medalla de plata en la competició de quatre sense timoner del programa de rem. Formava equip amb Archibald Black, George MacKay i William Wood.

## Referències

* ↑ «Colin Finlayson Olympic Results». sports-reference.com. Arxivat de l'original el 18 d'abril 2020. [Consulta: 3 abril 2018].
# Cerdorhinus

Cerdorhinus és un gènere extint de sinàpsids de la família dels gorgonòpids que visqueren durant el Permià superior al sud d'Àfrica. Se n'han trobat restes fòssils a la província sud-africana del Cap Oriental. Era un animal de dieta carnívora. Fou descrit a partir d'un crani i un os dental fragmentaris. El nom genèric Cerdorhinus significa 'musell de guineu' en llatí.

## Referències

* 1 2 Entrada «Cerdorhinus» de la Paleobiology Database (en anglès). [Consulta: 20 desembre 2022].
* ↑ Smith, Rubidge i Van der Walt, 2012, p. 43.
* ↑ «Genus: Cerdorhinus BROOM, 1936» (en anglès). [Consulta: 5 novembre 2022].

## Bibliografia

* Smith, M. H. S.; Rubidge, B. S.; Van der Walt, M. «Therapsid biodiversity patterns and paleoenvironments of the Karoo Basin, South Africa». A: Chinsamy-Turan, A. Forerunners of Mammals: Radiation • Histology • Biology (en anglès). Indiana University Press, 2012, p. 31-64. ISBN 9780253005335.
# Olivia Podmore

Olivia Podmore (anglès: Olivia Rose Podmore) (Christchurch, 24 de maig de 1997 - Cambridge, 9 d'agost de 2021) va ser una ciclista neozelandesa, especialista en el ciclisme en pista. Va participar en tres proves als Jocs Olímpics de 2016 a Rio.
Es va suïcidar l'estiu del 2020 després de no haver estat seleccionada per disputar els Jocs Olímpics de 2020 a Tòquio.

## Palmarès

* 2017
** Campiona de Nova Zelanda en keirin
* 2019
** Campiona de Nova Zelanda de 500 metres
* 2020
** Campiona de Nova Zelanda de velocitat

## Referències

* 1 2 «La muerte de la neozelandesa Olivia Podmore alimenta el debate sobre la presión en deportistas» (en castellà), 11-08-2021. [Consulta: 19 agost 2021].
* ↑ «Olympian cyclist Olivia Podmore's family mourn her sudden death» (en anglès), 09-08-2021. Arxivat de l'original el 9 agost 2021. [Consulta: 9 agost 2021].
* ↑ «View Olivia PODMORE's Obituary on Stuff.co.nz and share memories». [Consulta: 10 agost 2021].

## Enllaços externs

* Fitxa a sitiodeciclismo.net
* Fitxa a cyclebase.nl
# Philip Daubenspeck

Philip Daubenspeck (Los Angeles, 28 d'octubre de 1906 - Los Angeles, 6 de març de 1951) va ser un waterpolista estatunidenc que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on va guanyar la medalla de bronze en la competició de waterpolo. Quatre anys més tard, als Jocs de Berlín, quedà eliminat en la primera ronda en la mateixa competició.

## Referències

* ↑ «Philip Daubenspeck Olympic Results». sports-reference.com. Arxivat de l'original el 18 d'abril 2020. [Consulta: 8 novembre 2018].
# Chanatip Sonkham

Chanatip Sonkham (1 de març de 1991) és una esportista tailandesa que competeix en taekwondo.
Va participar en els Jocs Olímpics de Londres 2012, obtenint una medalla de bronze en la categoria de –49 kg. Ha guanyat una medalla d'or al Campionat Mundial de Taekwondo de 2013 en la categoria de –49 kg.

## Palmarès internacional

Jocs Olímpics :
| Any | Lloc | Medalla | Categoria |
| 2012 | Londres ( Regne Unit) | 3 | –49 kg |
| Campionat Mundial ||||
| Any | Lloc | Medalla | Categoria |
| 2013 | Puebla ( Mèxic) | 1 | –49 kg |

## Referències

* ↑ Chanatip Sonkham Arxivat 2012-11-16 a Wayback Machine. en Sports-reference.com (SR/Olympic Sports) (en anglès).
* ↑ Chanatip Sonkham en Taekwondo Data (en anglès).
# Cor Braasem

Cor Braasem (Sibolga, 15 de maig de 1923 - Alacant, 14 de febrer de 2009) va ser un waterpolista i entrenador neerlandès que va competir durant les dècades de 1940 i 1950.
El 1948 va prendre part en els Jocs Olímpics de Londres, on va guanyar la medalla de bronze en la competició de waterpolo. Quatre anys més tard, als Jocs de Hèlsinki, fou cinquè en la mateixa competició.
També guanyà el Campionat d'Europa de waterpolo de 1950. El 1953 es retirà i passà a exercir tasques d'entrenador, primer del CN Barcelona i la selecció espanyola de waterpolo, i entre 1959 i 1962 de la selecció neerlandesa. Passà els darrers anys de la seva vida a Espanya.

## Referències

* 1 2 «Cor Braasem Olympic Results». sports-reference.com. Arxivat de l'original el 18 d'abril 2020. [Consulta: 25 maig 2019].
# Antonio Segovia Moreno

Antonio Segovia Moreno (Jabugo, 11 de març de 1923) va ser un polític espanyol. Va realitzar la carrera de Dret a Sevilla i a Madrid (1946).
Va ser alcalde de la ciutat de Huelva entre 1955 i 1960, mandat en què va promoure la construcció d'habitatges, part de l'Avinguda Martín Alonso Pinzón, la barriada d'Isla Chica i l'Estadi Colombino i va promoure el transport públic. L'últim any del seu mandat va aprovar un pla d'urbanisme de l'Avinguda Andalusia actual. També va ser president de l'Institut Nacional de Previsió.
Representant per la província de Huelva a les Corts Espanyoles en el període 1971-1977.

## Bibliografia

* MARTÍN GÓMEZ, DIUMENGE Callecedario, Huelva, 2009. (ISBN 978-84-613-0802-06)
# Puig d'en Doma

El Puig d'en Doma és una muntanya de 22 metres que es troba al municipi d'Ultramort, a la comarca catalana del Baix Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Stegolophodon

Stegolophodon és un gènere extint de proboscidis de la família dels estegodòntids que visqueren a Àfrica i Àsia entre el Miocè i el Pliocè. Se n'han trobat restes fòssils a l'Índia, el Japó, Myanmar, el Pakistan, Sud-àfrica, Tailàndia i la Xina. La majoria d'espècies d'aquest grup eren animals corpulents de fins a 3 m d'alçada i 5 m de llargada. En són l'excepció les poblacions japoneses, que presentaven nanisme insular i només atenyien un terç de la mida que assolien les seves homòlogues de l'Àsia continental.

## Referències

* 1 2 Entrada «Stegolophodon» de la Paleobiology Database (en anglès). [Consulta: 27 desembre 2022].
* ↑ Saegusa, H. 2001. «Comparisons of stegodon and elephantid abundances in the Late Pleistocene of Southern China». A: G. Cavarretta, P. Gioia, M. Mussi, i M.R. Palombo (editors), The World of Elephants. Proceedings of the First International Congress, Rome, 345-349. Consell Nacional de Recerca, Roma.
Gèneres de proboscidis :
Regne: Animalia
Filum: Chordata
Classe: Mammalia
Superordre: Afrotheria
Clade: Tethytheria :
# Edvīns Bietags

Edvīns Bietags (Rūjiena, 28 de febrer de 1908 - Jūrmala, 29 de setembre de 1983) va ser un lluitador letó, especialista en lluita grecoromana, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on va guanyar la medalla de plata en la competició del pes semi pesat del programa de lluita lliure.
En el seu palmarès també destaca una medalla d'or al Campionat d'Europa de lluita en estil grecoromà. A nivell nacional guanyà sis campionats letons de lluita grecoromana, el 1930, 1931, 1934, 1935, 1938 i 1940. La Segona Guerra Mundial suposà la fi de la seva carrera esportiva.

## Referències

* 1 2 3 4 «Olympedia – Per Berlin». [Consulta: 26 març 2023].
* ↑ BrandBox. «LOK - Edvīns Bietags». [Consulta: 26 març 2023].